ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง 
นร02660053905

ขอให้พิจารณาติดตั้งแผงหรือแท่งเหล็กกั้นการสัญจรของรถจักรยานยนต์บนบาทวิถี บริเวณ สถานีรถไฟฟ้า MRT สถานีอิสรภาพ  เขตบางกอกใหญ่ กรุงเทพมหานคร จุดสังเกต อยู่ฝั่งตรงข้ามกับซอยอิสรภาพ 34 เนื่องจากผู้ร้องแจ้งว่าบริเวณพื้นที่ดังกล่าว เริ่มตั้งแต่สถานีรถไฟฟ้า MRT สถานีอิสรภาพ ยาวไปจนถึงซอยอิสรภาพ 37 ก่อนถึงวัดใหม่กิเลน (ตามผู้ร้องแจ้ง) ระยะทางประมาณ 1 กิโลเมตร ซึ่งบริเวณดังกล่าว พบว่าจะมีรถแท็กซี่สาธารณะ , รถสามล้อรับจ้างสาธารณะ (รถตุ๊กๆ) เข้ามาจอดอยู่บริเวณป้ายหยุดรถโดยสารประจำทางสาธารณะ เพื่อจอดรอผู้โดยสาร ทำประชาชนที่ยืนรอรถโดยสารฯ ใช้เวลาประมาณเกือบ 30 นาที ได้รับความเดือดร้อนไม่ทันชั่วโมงเร่งด่วน ประสบปัญหาเป็นประจำทุกวันทุกช่วงเวลา เนื่องจากเมื่อรถมาถึงจะขับเลยไปไม่จอดรับผู้โดยสาร เพราะจะมีรถแท็กซี่สาธารณะฯ จอดกีดขวางอยู่ นอกจากนั้นยังพบว่าบนบาทวิถีในพื้นที่ดังกล่าวนั้น จะมีวินรถจักรยานยนต์ขึ้นมาจอดบนทางบาทวิถี และสัญจรอีกทั้งผู้ร้องแจ้งว่าในพื้นที่ดังกล่าวนั้น จะเป็นชุมชนที่มีประชาชนอาศัยอยู่จำนวนมาก ซึ่งจะมีตลาด มีธนาคารกสิกร และร้านสะดวกซื้อเซเว่นอิเลฟเว่น เกรงว่าจะเป็นอันตรายแก่ประชาชนในพื้นที่ฯ และส่งผลให้ประชาชนในพื้นที่ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 10 ปีแล้ว จึงประสงค์ให้หน่วยงานที่เกี่ยวข้องแก้ไขปัญหาโดยการติดตั้งแผงเหล็ก หรือแท่งเหล็กกั้นขอบบาทวิถี เพื่อห้ามรถจักรยานยนต์สัญจรบนบาทวิถี และทาเส้นขาวเหลืองใหม่ เนื่องจากในบางพื้นที่เส้นดังกล่าวเลือนลางไปแล้ว จึงอยากให้ตีเส้นให้ชัดเจน


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata